Rådhusplassen (Oslo)

Rådhusplassen (1) er en plass i Oslo. Plassen ligger foran (sør for) Oslo rådhus og dette har adresse til plassen. Plassen er en del av Havnepromenaden, som ble åpnet i 2015.

miniatyr|374x374pk|Statuen av Tordenskiold ser ut over rådhusplassen. Bildehugger: Axel Ender. Oppført: 1901.

 Beliggenhet og navn 
Rådhusplassen har navn etter Oslo rådhus og ligger i Vika, sydvest i Oslo sentrum, mellom rådhuset og Rådhusbryggene i bunnen av Pipervika. Østenden av plassen heter Rolf Strangers plass etter mangeårig ordfører Rolf Stranger, i vestenden mot Vestbanestasjonen heter plassen Brynjulf Bulls plass etter mangeårig ordfører Brynjulf Bull. Vest for rådhuset ligger Kronprinsesse Märthas plass (Rådhushagen) nærmest rådhuset og ut mot Olav Vs plass ut mot Olav Vs gate. De øvrige gatene som munner ut på plasser er, fra sørøst: Akershuskaia, Rådhusgata, Rosenkrantz' gate, Tordenskiolds gate, Hieronymus Heyerdahls gate og Dronning Mauds gate.

 Historie 
I 1939 vant billedhoggerne Emil Lie og Per Hurum konkurransen om utsmykking av Rådhusplassen. Per Hurums to fontenegrupper mot sjøsida, «Mor og barn», med skulpturer av sittende kvinner og barn, ble fullført i 1941 og 1944.Norsk kunstnerleksikon om Per Hurum Emil Lies fire sittende kvinnefigurer i granitt til midtfeltets hjørner ble satt opp i perioden 1954–58.Norsk kunstnerleksikon om Emil Lie Fonteneanlegget hans i midten, med basseng og høy granittblokk med bronsegruppe av to kvinnefigurer og to barn som står i ring, stod ferdig i 1960.Norsk biografisk leksikon om Emil Lie

Frem til 1961 gikk det trikk over plassen. Det gikk tog over plassen (Havnebanen) frem til 1980 da tunnelen mellom Vestbanestasjonen og Østbanestasjonen åpnet. Europavei 18 gikk i tillegg over plassen i mange år. Alt dette bidro til at Rådhusplassen på 1970- og 80-tallet var en av byens aller mest trafikkerte steder og også et av de mest forurensede. Det var ikke før Festningstunnelen ble åpnet i 1990 at trafikken avtok og plassen ble helt bilfri i 1994. Trikken kom tilbake til plassen 21. august 1995, og er en del av Vikalinjen.

Rosemarkeringen etter terrorangrepene i Norge ble avholdt på Rådhusplassen 25. juli 2011. Året etter ble konserten «Nasjonal minnekonsert 22.7.12», som var en del av minnemarkeringen i Oslo, avholdt på plassen.

Årlige arrangementer 
Hvert år arrangeres den store konserten VG-lista i regi av NRK P3Turnésted Oslo, VG-lista.  Besøkt 7. januar 2017 og matfestivalen Matstreif på Rådhusplassen.

Annet hvert år avsluttes gateparaden under Norsk Militær Tattoo på Rådhusplassen med konserter og oppvisninger.

 Trivia 
 «Rådhusplassen» er den dyreste eiendommen i den norske utgaven av spillet Monopol.
 1. juli 1997 hoppet Steinar Hoen 2,36 meter i høyde og satte norsk rekord under et showstevne på Rådhusplassen.

 Se også 
 Fridtjof Nansens plass
 Rådhuset i Oslo
 Rådhusbryggene
 Havnepromenaden (Oslo)

Referanser

 Eksterne lenker 

 Rådhusplassen – Byens festplass Byarkivet (Oslo kommune)

Kategori:Plasser i Oslo
Kategori:Skjøter i Monopol (norsk utgave)
Kategori:Fjordbyen
Kategori:Veier i Oslo sentrum
Kategori:Vika